NORAKSTS

|  |  |
| --- | --- |
| 25.03.2022. | Nr.5/23 |

###### GROZĪJUMS JELGAVAS PILSĒTAS DOMES 2020. GADA 27. FEBRUĀRA LĒMUMĀ Nr. 3/3 “JELGAVAS VALSTSPILSĒTAS PAŠVALDĪBAS IESTĀDES “JELGAVAS IZGLĪTĪBAS PĀRVALDE” UN JELGAVAS VALSTSPILSĒTAS PAŠVALDĪBAS IZGLĪTĪBAS IESTĀŽU MAKSAS PAKALPOJUMU CENRĀŽA APSTIPRINĀŠANA”

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Saskaņā ar likuma „Par pašvaldībām” 15. panta pirmās daļas 4. punktu un 21. panta pirmās daļas 14. punkta “g” apakšpunktu, Ukrainas civiliedzīvotāju atbalsta likuma 13.pantu, lai sniegtu atbalstu Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2020. gada 27. februāra lēmuma Nr. 3/3 “Jelgavas valstspilsētas pašvaldības iestādes “Jelgavas izglītības pārvalde” un Jelgavas valstspilsētas pašvaldības izglītības iestāžu maksas pakalpojumu cenrāža apstiprināšana” pielikumā grozījumu un izteikt 2.1. apakšpunktā atbrīvojumu no pakalpojuma maksas šādā redakcijā:

“100 % apmērā Jelgavas valstspilsētas administratīvajā teritorijā deklarētiem bērniem un jauniešiem, kā arī nepilngadīgiem Ukrainas civiliedzīvotājiem, kuru uzturēšanās vieta atrodas Jelgavas valstspilsētas administratīvajā teritorijā, uz Ukrainas civiliedzīvotāju atbalsta likuma spēkā esamības laiku”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā